pythainlp/thai_wikipedia_clean_20230101 huggingface dataset:
สาขาวิชารัฐประศาสนศาสตร์ เป็นสาขาวิชาในกำกับของคณะมนุษยศาสตร์และสังคมศาสตร์ มหาวิทยาลัยราชภัฏเชียงใหม่ ได้ผ่านการเรียนการสอน ด้วยระยะเวลายาวนานกว่า 17 ปี ถือเป็นลำดับที่ 2 ของการก่อตั้งสาขารัฐประศาสนศาสตร์ในภาคเหนือ ปัจจุบันสาขารัฐประศาสนศาสตร์ มหาวิทยาลัยราชภัฏเชียงใหม่ เป็นสาขาวิชาได้รับความนิยมในการศึกษาต่อทั้งในระดับปริญาตรี ปริญญาโท ทั้งภาคปกติและภาคพิเศษ มากที่สุดในการสมัครเข้าศึกษาต่อในมหาวิทยาลัยราชภัฏเชียงใหม่ของทุกๆปี
ซึ่งสาขาวิชารัฐประศาสนศาสตร์ มหาวิทยาลัยราชภัฏเชียงใหม่ ได้ก่อตั้งขึ้นในหลักสูตรการเรียนการสอนในระดับปริญญาตรีในภาคพิเศษ เป็นครั้งแรก ในปี พ.ศ. 2538 ต่อมาในปี พ.ศ. 2540 ได้เปิดหลักสูตรการเรียนการสอนในระดับปริญญาตรีในภาคปกติ ในแขนงวิชาบริหารรัฐกิจ และภาคพิเศษ ในแขนงวิชาการปกครองท้องถิ่น จากการเปิดการเรียนการสอนสาขาวิชารัฐประศาสนศาสตร์ จนเป็นที่ยอมรับทั้งในจังหวัดเชียงใหม่และระดับประเทศ ทำให้มีการพัฒนา ปรับปรุงอย่างต่อเนื่อง ทำให้สาขารัฐประศาสนศาสตร์ มหาวิทยาลัยราชภัฏเชียงใหม่ เจริญเติบโตอย่างรวดเร็ว และมีชื่อเสียงอย่างมาก ทำให้ ปี พ.ศ. 2550 ได้เปิดหลักสูตรการเรียนการสอนในระดับปริญญาโท ประกอบไปด้วย แขนงวิชานโยบายและการวางแผน ปัจจุบันมีจำนวนนักศึกษาทุกชั้นปีทุกภาคการสอน ไม่ต่ำกว่า 1,200คน และถือเป็นสาขายอดนิยมของมหาวิทยาลัยราชภัฏเชียงใหม่ในทุกๆปีการศึกษา
แอนเน็ท เธท เป็นนักแสดงชาวไทย ศึกษาระดับอุดมศึกษาที่มหาวิทยาลัยเซนต์มาร์ติน ประเทศอังกฤษ สาขาการดีไซน์ ปัจจุบันเป็นพิธีกรรายการ English On Tour ทาง ช่อง 3
รซมะฮ์ มันโซร์
ดาติน ปาดูกา ซรี ฮัจจะฮ์ รซมะฮ์ บินตี มันโซร์ (; เกิด: 10 ธันวาคม ค.ศ. 1951) อดีตสตรีหมายเลขหนึ่งของประเทศมาเลเซีย ภรรยาของนาจิบ ราซัก อดีตนายกรัฐมนตรีของประเทศมาเลเซีย
รซมะฮ์ มันโซร์ เกิดเมื่อวันที่ 10 ธันวาคม ค.ศ. 1951 และเติบโตที่เมืองเซอเริมบัน รัฐเนอเกอรีเซิมบีลัน เธอได้ศึกษาระดับมัธยมตอนต้นในวิทยาลัยตนกูกูร์ชิอะห์ในเมืองกัวลาปีละฮ์ รัฐเนอเกอรีเซิมบีลัน เธอมีผลการเรียนที่น่าพึงใจ จนสำเร็จการศึกษาในระดับปริญญาตรีในสาขาศิลปะ และได้รับเกียรตินิยมในสาขามานุษยวิทยาและสังคมวิทยา จากมหาวิทยาลัยมลายา และสำเร็จการศึกษาปริญญาโทสาขาสังคมวิทยาและเกษตรศาสตร์ จากมหาวิทยาลัยลุยเซียนา สหรัฐอเมริกา
เธอเคยทำงานเป็นผู้บริหารในธนาคารเพื่อการเกษตร ต่อมาเธอได้งานเป็นนักธุรกิจพัฒนาธุรกิจอสังหาริมทรัพย์ริมทะเล
กรณีฉ้อโกง 1MDB.
รูปแบบการใช้ชีวิตและการใช้จ่ายที่ฟุ่มเฟือยของรซมะฮ์และสามี ขณะที่นาจิบยังดำรงตำแหน่งอยู่ สร้างความขุ่นเคืองแก่ชาวมาเลเซียจำนวนมาก หลังสามีของเธอแพ้ในการเลือกตั้งนายกรัฐมนตรีปี 2018 ทั้งคู่ถูกตรวจสอบในความผิดที่เกี่ยวข้องกับกรณีอื้อฉาว 1MDB ที่ซึ่งเงินมูลค่า USD$7.5 พันล้าน หายไปจากกองทุนที่รวบรวมเงินจากภาษีจากชาวมาเลเซีย
นับตั้งแต่ 16 พฤษภาคม 2018 ตำรวจมาเลเซียตรวจค้นอสังหาริมทรัพย์หกแห่งที่เกี่ยวข้องกับรซมะฮ์และนาจิบ ส่วนหนึ่งของการตรวจสอบกรณีอื้อฉาว 1MDB เจ้าหน้าที่ยึดสมบัติจำนวน 284 กล่องที่ภายในเต็มไปด้วยกระเป๋าหรู, กระเป๋าเดินทางขนาดใหญ่ 72 ใบที่ภายในบรรจุทั้งเงินสดในสกุลเงินต่าง ๆ และของมีค่าอีกหลายรายการ ผู้แทนตำรวจมาเลเซียยืนยันว่าทรัพย์สินทั้งหมดที่ถูกยึดได้มีมูลค่ารวมราว US$223 ล้าน ถึง US$273 ล้าน รายการทรัพย์สินที่ถูกยึดประกอบด้วย เครื่องเพชรพลอยรวม 12,000 ชิ้น ได้แก่ แหวน 2,200 วง, สร้อยคอ 1,400 รายการ, กำไลข้อมือ 2,100 รายการ, ต่างหู 2,800 คู่, เข็มกลัดประดับเสื้อ 1,600 ชิ้น, มงกุฎทีอารา 14 รายการ นอกจากเครื่องเพชรแล้วยังมีนาฬิกาข้อมือหรู 432 ชิ้น (เช่นของโรเล็กซ์, โชปาร์ และ ริชาร์ด มีล), แว่นตาดำหรู 234 รายการ (เช่นของเวอร์ซาชี และ การ์ตีเยร์), กระเป๋าถือหรู 567 luxury ใบ (จาก 72 ยี่ห้อ เช่น ชาแนล, ปราดา, เวอร์ซาชี, บียัน และ จูดิธ ลีเบอร์), กระเป๋าเบอร์กินของแอร์เมส 272 ใบ และเงินสดรวม 116 ล้านริงกิต ใน 26 สกุลเงิน
เหตุฆาตกรรมชารีบูกีน อัลตันตูยา.
ในเดือนมิถุนายน 2008 ราชา เปตรา ระบุว่าเขา "ได้รับข้อมูลจากแห่งข่าวที่น่าเชื่อถือ" ว่ารซมะฮ์เป็นหนึ่งในสามบุคคลที่ปรากฏตัวในที่เกิดเหตุขณะนางแบบชาวมองโกเลีย อับตันตูยา ชารีบู ถูกฆาตกรรมในชะฮ์อาลัมเมื่อ 19 ตุลาคม 2006 น.พ. ชารีบู เซเตฟ (Shaariibuu Setev) บิดาของเหยื่อ ได้ร้องขอแก่ตำรวจมาเลเซียให้ทำการตรวจสอบข้อกล่าวหาข้างตนของราชา เปตรา ซึ่งอาจนำมาสู่หลักฐานชิ้นสำคัญที่จะช่วยไขกระจ่างการเสียชีวิตของลูกสาวเขาได้
หลังจากนั้น ในบทสัมภาษณ์ของ ราชา เปตรา กับ TV3 เขาถอยตัวออกห่างจากกรณีนี้โดยการระบุว่าข้อกล่าวหาที่เชื่อมโยงนาจิบและรซมะฮ์เข้ากับการฆาตกรรมนี้เป็นข้อมูลที่ถูกส่งต่อมาซ้ำ ๆ จากคนในการเมืองฝั่งตรงข้าม ไม่ใช่ข้อมูลที่เขาตรวจสอบเองว่าเป็นจริง และยังระบุเพิ่มเติมว่าตนไม่เชื่อเป็นการส่วนตัวว่ารซมะฮ์จะมีส่วนเกี่ยวข้องในเหตุฆาตกรรมนี้ กลุ่มเรียกร้องเสรีภาพพลเมืองมาเลเซีย (The Malaysian Civil Liberties Movement) กล่าวหาว่าบทสัมภาษณ์ดังกล่าวของเปตราถูกแก้ไขอย่างหนักเพื่อให้มีเนื้อหาที่ถูกใจนาจิบ เนื่องจากบทสัมภาษณ์ถูกปล่อยมาไม่นานก่อนที่จะมีการเลือกตั้งของรัฐซาราวัก
'สตรีหมายเลขหนึ่งแห่งการช็อปปิง'.
ในปี 2012 รซมะฮ์ถูกเรียกว่าเป็น "สตรีหมายเลขหนึ่งแห่งการช็อปปิง" (first lady of shopping) หลังถูกกล่าวหาว่าใช้จ่ายเงินมากกว่า 100,000 ดอลล่าร์ออสเตรเลีย (325,000 ริงกิต) ในร้านเสื้อแห่งหนึ่งในซิดนีย์ คณะกรรมการต้านทุจริตมาเลเซีย (MACC) ถูกร้องขอให้ตรวจสอบข้อกล่าวหาเหล่านี้ ในปี 2014 รซมะฮ์ใช้จ่ายเงินไปถึง $130,625 ที่ร้านของชาแนลแห่งหนึ่งในโฮโนลูลู รัฐฮาวาย
กรณีหนังสือเดินทาง.
หลังเจ้าหน้าที่รัฐมีคำสั่งให้ทั้งรซมะฮ์และนาจิบถูกยึดหนังสือเดินทางเพื่อเป็นการห้ามเดินทางออกนอกประเทศเนื่องจากเกรงจะหลบหนีคดีความ ในวันที่ 15 ตุลาคม 2021 เธอได้รับการอนุญาตให้รับหนังสือเดินทางคืนชั่วคราวเพื่อเดอนทางไปสิงคโปร์เพื่อเยี่ยมลูกสาวที่กำลังจะคลอด ในข้อตกลงนั้นระบุให้รซมะฮ์ส่งคืนหนังสือเดินทางภายในวันที่ 6 ธันวาคม และให้เธอเดินทางกลับมาเลเซียภายในวันที่ 21 พฤศจิกายน อย่างไรก็ตาม ในวันที่ 2 ธันวาคม ที่ซึ่งเธอต้องเข้าฟังการตัดสินของศาล เธอไม่ได้ปรากฏตัวที่ศาล และยังอยู่ในสิงคโปร์ มีการเรียกร้องให้ระงับสถานะหนังสือเดินทางของเธอและนำตัวเธอกลับมาเลเซียทันทีตามมา
รซมะฮ์ มันโซร์ สมรสครั้งแรกกับนายอับดุล อะซิซ นง จิก ทั้งคู่มีบุตรด้วยกัน 2 คน คือ อัซเรเน โซรายา (ญ.) และรีซา ชะฮ์ริซ (ช.) ภายหลังทั้งคู่ได้หย่าร้างกัน ต่อมารซมะฮ์ได้สมรสกับนาจิบ ราซัก ในปี ค.ศ. 1987 และมีบุตรด้วยกันสองคนคือ นูร์ยานา นาร์จาวา (ญ.) และโนร์อัชมัน ราซัก (ช.)
Sunderland F.C.
Chelsea F.C
จิรเดช คชรัตน์
พลเอก จิรเดช คชรัตน์ อดีตรองผู้บัญชาการทหารบก อดีตแม่ทัพภาคที่ 3 และ อดีตนายทหารราชองครักษ์พิเศษเกิดเมื่อวันที่ 21 มีนาคม พ.ศ. 2492 จบการศึกษาระดับชั้นมัธยมศึกษาปีที่ 5 จากโรงเรียนพิษณุโลกพิทยาคม, โรงเรียนเตรียมทหารรุ่นที่ 9 (ตท.9), โรงเรียนนายร้อยพระจุลจอมเกล้ารุ่นที่ 20 (จปร.20), โรงเรียนเสนาธิการทหารบก ชุดที่ 61, วิทยาลัยป้องกันราชอาณาจักร (วปรอ.4515)
พล.อ.จิรเดช เป็นนายทหารปืนใหญ่ รับราชการในตำแหน่งสำคัญ ๆ ดังนี้ ได้แก่ เสนาธิการกองทัพน้อยที่ 3, เสนาธิการกองทัพน้อยที่ 3, ราชองครักษ์, รองแม่ทัพภาคที่ 3, แม่ทัพน้อยที่ 3, แม่ทัพภาคที่ 3, ผู้ช่วยผู้บัญชาการทหารบก, รองผู้บัญชาการทหารบก ในยุคที่มี พล.อ.สนธิ บุญยรัตกลิน เป็นผู้บัญชาการทหารบก
หลังการรัฐประหารเมื่อวันที่ 19 กันยายน พ.ศ. 2549 พล.อ.จิรเดช ในยศ พลโท (พล.ท.) ได้รับแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.) ด้วย
หลังเกษียณราชการ พล.อ.จิรเดช ได้เปิดตัวเข้าเป็นสมาชิกพรรคเพื่อไทยในเดือนตุลาคม พ.ศ. 2552 พร้อมกับอดีตนายทหารในกองทัพหลายคน อาทิ พล.อ.อ.สุเมธ โพธิ์มณี เป็นต้น แต่ในวันที่ 20 เมษายน พ.ศ. 2554 พล.อ.จิรเดชก็ได้ลาออกจากสมาชิกพรรคเพื่อไทยอย่างเป็นทางการ ซึ่งเป็นการลาออกหลังจากที่ พล.อ.ชวลิต ยงใจยุทธ ลาออกได้ไม่นาน หลังจากมีการแสดงบทบาทของกองทัพเรื่องการปกป้องสถาบันพระมหากษัตริย์ ซึ่งมีสาเหตุมาจากการที่มีสมาชิกพรรคเพื่อไทยบางคนที่เป็นแกนนำของแนวร่วมประชาธิปไตยต่อต้านเผด็จการแห่งชาติ (นปช.) หรือกลุ่มคนเสื้อแดง ที่มีพฤติกรรมการปราศรัยพาดพิงไปถึงก่อนหน้านั้นไม่นาน
ชีวิตส่วนตัว พล.อ.จิรเดช มีชื่อเล่นว่า "จ๊อก" ทำให้สื่อมวลชนตั้งชื่ออย่างไม่เป็นทางการว่า "บิ๊กจ๊อก" ชีวิตครอบครัวสมรสกับ นางสุรภา คชรัตน์ มีบุตร 3 คน เป็นชาย 2 คน หญิง 1 คน ประกอบด้วย นายอัมเรศ คชรัตน์, นายดิษพงษ์ คชรัตน์ และ นางสาววิสสุตา คชรัตน์
เร็กซ์ พลังจักรกลมหาประลัย
เร็กซ์ พลังจักรกลมหาประลัย (Generator Rex) เป็นการ์ตูนทีวีแอนิเมชันของประเทศสหรัฐอเมริกา เหมาะสมกับเด็กอายุ 15 ขึ้นไป เด็กที่อายุน้อยกว่า 15 ปี ผู้ใหญ่ควรให้คำแนะนำ ผลิตโดย "Man of Action" (คนสร้างคนเดียวกับซีรีส์เบ็นเท็น สังกัด Cartoon Network Studios ออกฉายครั้งแรกในสหรัฐอเมริกาในวันที่ 23 เมษายน ค.ศ. 2010 สำหรับในประเทศไทยมีกำหนดฉายในวันที่ 9 มกราคม พ.ศ. 2554 ทางช่องการ์ตูนเน็ทเวิร์ค ทรูวิชั่นส์ช่อง 29 สำหรับระบบอนาล็อก และช่อง 32 สำหรับระบบดิจิตอล
เหมาะสมกับเด็กอายุ 15 ขึ้นไป เด็กที่อายุน้อยกว่า 15 ปี ผู้ใหญ่ควรให้คำแนะนำ หรือ PG
เมื่อ 5 ปีก่อนได้มีการระเบิดครั้งใหญ่และได้มีพลังงานที่ชื่อว่า nanites ได้ลอยเข้าสู่ชั้นบรรยากาศทำให้มนุษย์บางคนติดเชื้อนี้เข้าไปและถ้าปล่อยไว้นานก็จะกลายร่างเป็นสัตว์ประหลาดที่มีชื่อเรียกว่า EVO มันจะทำร้ายทุกสิ่งทุกอย่างที่ขวางหน้า ต่อมาได้มีองกรค์เพื่อต่อสู้กับภัยคุกคามที่ชื่อว่า Providence ถูกสร้างขึ้นเพื่อรวบรวมมนุษย์ที่ติดเชื้อและรักษาพวกเขา เร็กซ์ ชายหนุ่มอายุ 15 ปีก็เป็นหนึ่งในนั้นที่ติดเชื้อ nanites แต่เร็กซ์แตกต่างกับพวก EVO มากที่สุดคือเร็กซ์สามารถควบคุมพลังของตัวเองและเปลี่ยนร่างกลายให้เป็นเครื่องจักรได้ทั้งยังสามารถรักษาพวก EVO ให้กลายร่างกลับเป็นมนุษย์ได้ด้วย และอยู่ภายใต้การทำงานของ Agent Six หัวหน้าของเร็กซ์ที่คอยทำภารกิจร่วมกันเพื่อไขปริศนาของเชื้อ nanites และหยุดยั้งมันให้ได้
การออกอากาศของประเทศไทย.
จะออกอากาศทุกวันอาทิตย์ เวลา 08.00 น. เริ่มออกอากาศ 9 มกราคม พ.ศ. 2554 จบการออกอากาศ6 มีนาคม พ.ศ. 2554
จะออกอากาศทุกวันอาทิตย์ เวลา 11.30 น. เริ่มออกอากาศ 4 กันยายน พ.ศ. 2554
เพลงเปิดเรื่อง.
ร้องโดย Orange อัลบั้ม Phoenix แนวเพลง Rock
ความยาวประมาณ 2 นาที 15 วินาที แต่ในเรื่องเปิดเพลงแค่ 20-22 วินาที
องค์กร พรอวิเดนซ์ (Providence).
เด็กหนุ่มอายุ 15 ปี ประจำเรื่องที่มีเชื้อนาไนต์ แต่สามารถควบคุมและเปลี่ยนเป็นเครื่องจักรพร้อมทั้งรักษา E.V.O. อื่น ๆ ให้หายสู่คนปกติได้ มีซิกซ์เป็นพี่เลี้ยง
บุคลอันตรายอันดับ 6 ของโลก เป็นผู้คอยดูแลเร็กซ์ เขาพยายามจะหาวิธีรักษาอาการของเร็กซ์ ซึ่งมองเผิน ๆ ดูเหมือนคนน่าสงสัย แต่ลึก ๆ แล้วเขาเป็นคนที่เคร่งครัดและทำตามคำสั่งอย่างจริงจังเสมอ
นักวิทยาศาสตร์อายุ 28 ที่สนใจในตัวเร็กซ์ เธอมีความเห็นขัดกับซิกซ์ เนื่องจากเธอเห็นว่าเร็กซ์นั้นเป็นอะไรที่มากกว่าเครื่องจักร เธอเป็นผู้ที่คอยซ่อมแซมและให้คำปรึกษากับเร็กซ์ เธอมีน้องสาวชื่อว่า "เบเวอร์ลี่" ที่เป็นแฟนสาวของเร็กซ์
แก๊งปีศาจ (The Pack).
เขาเป็นคนที่ติดเชื้อนาไนต์และควบคุมมันได้เช่นเดียวกับ Rex เขาใช้พลังควบคุมธรรมชาติได้ เป็นหัวหน้าขององค์กรลับที่ออกมาต่อต้านว่าโพรวิเดนซ์ ชื่อว่า แก๊งปีศาจ (The Pack) เป็นตัวร้ายหลักเรื่อง
เป็นคนรักของ Rex เธอเป็น E.V.O. ที่ปล่อยพลังคลื่นเสียงที่มีพลังทำลายล้างได้ ตอนนี้เธอทำงานให้กับแวน ไคลส์
นักศึกษาสาวที่มีสี่แขน ส่วนสาเหตุที่เกิดเรื่องแบบนี้ขึ้นก็มาจากนาไนต์เช่นกัน และทำงานให้กับ แวน ไคลส์
หนึ่งในลูกน้องของแวน ไคลล์ เป็นลูกน้องที่จงรักภักดี
แยกบางคู
แยกบางคู เป็นสามแยกบริเวณทางหลวงแผ่นดินหมายเลข 4024ตัดกับทางหลวงแผ่นดินหมายเลข 402ในเขตภูเก็ต จังหวัดภูเก็ต
แยกดาราสมุทร
สี่แยกดาราสมุทร ตั้งอยู่บนจุดตัดของทางหลวงแผ่นดินหมายเลข 4024 ที่หลักกิโลเมตร 7+773 และ ทางหลวงแผ่นดินหมายเลข 4020 ที่หลักกิโลเมตร 0+646 ที่ตำบลวิชิต อำเภอเมือง จังหวัดภูเก็ต
ดิอะเมซิ่งเรซ 18
ดิ อะเมซิ่ง เรซ 18  เป็นฤดูกาลที่ 18 ของรายการ ดิ อะเมซิ่ง เรซ ซึ่งเป็นเกมโชว์ประเภทเรียลลิตี้โชว์ระดับรางวัลเอ็มมี 8 สมัยซ้อนทางโทรทัศน์ รายการนี้จะมีผู้เข้าแข่งขันเป็นทีมๆ ละ 2 คนซึ่งรู้จักกันมาก่อนแล้ว ทำการแข่งขันโดยเดินทางรอบโลก โดยทีมที่ชนะจะได้รับเงินรางวัล 1 ล้านดอลลาร์สหรัฐ โดยเกมส์โชว์ดังกล่าวเริ่มออกอากาศในสหรัฐอเมริกาทางสถานีโทรทัศน์ซีบีเอส ในฤดูกาลนี้ทำลักษณะแบบ "ทีมรวมดารา" โดยเอาทีมต่างๆ จากฤดูกาลที่ 12-17 มาแข่งขันกันใหม่ จากฤดูกาลที่ 11 ใช้ชื่อว่า The Amazing Race : All-Stars (ดิ อะเมซิ่ง เรซ รวมดารา) แต่ในฤดูกาลนี้จะใช้ชื่อว่า The Amazing Race : Unfinished Business (ดิ อะเมซิ่ง เรซ ธุรกิจนี้ยังสะสางไม่เสร็จ) ซึ่งซีบีเอสได้โปรโมทฤดูกาลนี้ทันที โดยอยู่ภายในตอนสุดท้ายของฤดูกาลที่ 17 เลยและรวมถึงฤดูกาลนี้เป็นฤดูกาลแรกที่จะถ่ายทำในระบบโทรทัศน์ความละเอียดสูงอีกด้วย แต่เป็นที่ทราบกันดีว่ารายการนี้ถ่ายทำยากมาก เนื่องจากช่างกล้องจะต้องวิ่งตามผู้เข้าแข่งขันตลอดและภาพบางภาพในรายการใช้การตัดต่อหรือดึงภาพจากแฟ้มข้อมูลที่เคยมีไว้มาตัดต่อลงไปทำให้อาจมีภาพแบบขนาดความละเอียดมาตรฐานปนอยู่บ้าง โดยทางผู้ผลิตได้กล่าววาจะจัดการปัญหาตรงจุดนี้ให้เหมาะสมอย่างสมดุลและออกอากาศในแบบโทรทัศน์ความละเอียดสูงอย่างแน่นอน
และจะมีการจัดฉลองการครบรอบ 10 ปีของรายการซึ่งในการจัดงานครั้งนี้ได้รับการสนับสนุนจากเครื่องดื่มชาสแนปเปิล โดยจะทำการจัดงานวันที่ 8 พฤษภาคม 2554 (ตรงกับวันที่ 9 พฤษภาคม 2554 ของประเทศไทย) รวมถึงการออกอากาศตอนสุดท้ายของฤดูกาลนี้ในวันที่ 9 พฤษภาคม 2554 (ตรงกับวันที่ 10 พฤษภาคม 2554 ของประเทศไทย) ด้วยความยาว 2 ชั่วโมงเป็น 2 เลกสุดท้ายติดต่อกันเนื่องจากเคยมีการหยุดฉายไป 1 สัปดาห์ที่ทางสถานีได้ถ่ายทอดสด คันทรี มิวสิก อาวอร์ด
คู่พี่น้องจากฤดูกาลที่ 14 คิชากับเจน ซึ่งได้ลำดับที่ 4 ในฤดูกาลนั้น เป็นผู้ชนะการแข่งขันครั้งนี้ไปรวมถึงทั้งคู่ยังเป็นทีมหญิงล้วนคู่ที่สองที่ชนะรายการนี้อีกด้วย
"ดิ อะเมซิ่ง เรซ 18" ใช้เวลาถ่ายทำ 23 วันและจะเป็นฤดูกาลแรกของเวอร์ชันอเมริกาที่จะถ่ายทำและออกอากาศในระบบโทรทัศน์ความละเอียดสูง ในขณะที่หลายๆ รายการในช่วงพรามไทม์ได้เปลี่ยนการออกอากาศเป็นโทรทัศน์ความละเอียดสูงแล้ว ดิ อะเมซิ่ง เรซ ยังคงใช้โทรทัศน์ความละเอียดมาตรฐานอยู่ เนื่องจากปัญหาหลายๆ ด้านไม่ว่าจะเป็นด้านค่าใช้จ่ายหรือแม้กระทั่งความยากลำบากในการถ่ายทำและภาพที่อยู่ในแฟ้มภาพไม่ได้เป็น HD จึงใช้เวลาเป็นอันมากกว่าจะสามารถทำให้เป็นระบบ HD ได้ อย่างไรก็ตามถึงจะช้าไปบ้างนี่ก็จะเป็นฤดูกาลแรกของ "ดิ อะเมซิ่ง เรซ" ที่จะออกอากาศในระบบโทรทัศน์ความละเอียดสูง
การถ่ายทำเริ่มต้นในวันที่ 20 พฤศจิกายนที่ทุ่งกังหันลมซาน จอร์โกนิโอ ใกล้กับเมืองปาล์มสปริง ในรัฐแคลิฟอร์เนีย โดยอุปสรรคแรกของเกมคือการที่จะต้องค้นหาเครื่องร่อนกระดาษที่มีคำว่า "Queensland and Northern Territory Aerial Services" หรือชื่อเต็มของสายการบินแคนตัส ซึ่งเป็นผู้สนับสนุนตั๋วเครื่องบินให้กับผู้เข้าแข่งขันไปสู่จุดหมายปลายทางแรกคือนครซิดนีย์ ประเทศออสเตรเลีย. โดยผู้เข้าแข่งขันได้ถูกพบที่โอเชี่ยนเวิลด์ ในเมืองแมนลี่ ในรัฐนิวเซาท์เวลส์ เมืองท่องเที่ยวที่สำคัญใกล้เคียงกับนครซิดนีย์ในช่วงวันที่ 22 พฤษศจิกายน นอกจากนี้ยังมีรายงานว่ามีการพบผู้เข้าแข่งขันในประเทศอื่น ๆ เช่นโยะโกะฮะมะ, ญี่ปุ่น ที่ทีมผู้เข้าแข่งขันได้ถูกพบว่ายน้ำเย็นจัดใกล้เคียงกับภูเขาไฟฟูจิ และการไปเยือนประเทศ ลิกเตนสไตน์ ครั้งแรกของรายการ โดยผู้เข้าแข่งขันต้องทำการวัดความยาวอาณาบริเวณของประเทศโดยรถจักรยานไฟฟ้า และทีมยังไปเยือนเมืองลี่เจียงและคุนหมิงของประเทศจีน, โกลกาตาและพาราณสีของประเทศอินเดีย, เวียนนาของประเทศออสเตรีย, เซอร์แมทของประเทศสวิตเซอร์แลนด์และรีโอเดจาเนโรของประเทศบราซิล
ฤดูกาลนี้เป็นครั้งแรกในรอบหลายปีที่ไม่มีบทลงโทษสำหรับทีมที่เข้ามาเป็นลำดับสุดท้ายแต่ไม่ถูกคัดออก โดยกติกานี้มีใช้ในฤดูกาลที่ 1-4 เท่านั้น หลังจากนั้นเป็นต้นมาทุกทีมที่เข้ามาเป็นลำดับสุดท้ายแต่ไม่โดนคัดออกจะมีบทลงโทษเสมอๆ แต่ในฤดูกาลนี้มีสิ่งที่แตกต่างออกไป 3 อย่างคือ
ฤดูกาลนี้ทางซีบีเอสได้นำวิดีโอ "สถานีคนคัดออก" ออกไปจากเว็บไซด์ซึ่งจะเป็นการไม่ได้ถ่ายให้เห็นว่าทีมที่ถูกคัดออกไปแล้วทำอะไรกันอยู่และถูกส่งไปยังบ้านพักที่ประเทศใด แต่ได้เปลี่ยนเป็น "วิดีโอบันทึกประจำวัน" ของพิธีกร ฟิล คีโอแกน แทน
ตารางแสดงชื่อ ความสัมพันธ์ของผู้แข่งขันในขณะถ่ายทำของแต่ละทีมพร้อมทั้งแสดงสถานะในการแข่งขัน ดังนี้ เรียงตามลำดับผู้เข้าเส้นชัยก่อน (ตารางนี้อาจไม่ได้แสดงข้อมูลที่ตรงกับข้อมูลที่ออกอากาศในโทรทัศน์เนื่องจากข้อมูลที่เพิ่มเข้ามาบางส่วน หรือข้อมูลที่ถูกนำออกไปบางส่วน)
เมื่อเข้าจุดเช็คในเลกที่ 1, และ 4 นี้ทีมได้รับคำใบจากพิธีกรและแข่งต่อไปทันทีโดยไม่มีการหยุดพัก ทำให้กลายเป็นว่าทีมที่เข้ามาเป็นลำดับสุดท้ายก็ไม่มีบทลงโทษ
อแมนด้ากับคริส โดนทำโทษสั่งย้อนกลับอัตโนมัติเนื่องจากทำภารกิจแรกที่จุดเริ่มต้นเสร็จเป็นทีมสุดท้าย โดยมีภารกิจทางแยกครั้งแรกเกิดขึ้นในเลกที่ 2 ทำให้ทีมต้องทำงานทางแยกทั้ง 2 งานของเลก
เดิมทีแล้ว ไฟลท์ไทม์กับบิ๊กอีซี่ มาถึงเป็นทีมอันดับที่ 3 แต่ถูกปรับเวลา 30 นาทีเนื่องจากไปเคื่อนย้ายกระเป๋าสัมภาระของรอนกับคริสติน่าโดยไม่ได้รับอนุญาต ทำให้พวกเขาตกลงไปเป็นทีมอันดับที่ 5 ส่วนรอนกับคริสติน่าและคิชากับเจนที่เดิมมาถึงเป็นทีมอันดับที่ 4 และ 5 ตามลำดับ เนื่องจากการถูกปรับเวลาของไฟลท์ไทม์กับบิ๊กอีซี่เป็นเวลา 30 นาทีแล้ว ทำให้รอนกับคริสติน่าเข้ามาเป็นอันดับ 3 และคิชากับเจนเข้ามาเป็นอันดับ 4
เมลกับไมค์ไม่สามารถทำภารกิจทางแยกต่อไปได้ เนื่องจากพวกเขามีความเสี่ยงจะเป็นโรคหนาวตาย จึงต้องการการดูแลทางแพทย์ หลังจากทำภารกิจหากบ ทำให้ทีมของเจมี่กับคาร่าที่ตามหลังมา สามารถเข้าจุดหยุดพักในอันดับ 9 ซึ่งหมายความว่าพวกเขาถูกคัดออก
เคนท์กับวิกซินหลงทางภายในประเทศญี่ปุ่น และไม่สามารถหาทางไปยังท่าอากาศยานนานาชาตินาริตะเพื่อเดินทางออกไปยังท่าอากาศยานนานาชาติคุนหมิงวูเจี๋ยบาที่เมืองคุนหมิง ซึ่งจะต้องใช้เครื่องบินที่จัดให้ตามที่คำใบ้สั่งไว้ จึงโดนทำโทษเป็นเวลา 30 นาทีแต่เนื่องจากในเลกที่ 4 ไปสู่เลกที่ 5 นั้นไม่มีการหยุดพัก โทษปรับเวลานี้จึงไปบวกเพิ่มตอนจบในเลกที่ 5 แทน ซึ่งในเลกที่ 5 เคนท์กับวิกซินเดิมทีแล้วมาถึงเป็นลำดับที่ 4 แต่เนื่องจากถูกทำโทษเป็นเวลา 30 นาที คิช่ากับเจนมาถึงจุดหยุดพักในระหว่างที่พวกเขาถูกปรับเวลาอยู่ จึงตกลงมาอยู่ลำดับที่ 5
เดิมทีแล้ว เคนท์กับวิกซิน มาถึงเป็นลำดับที่ 3 แต่ถูกปรับเวลา 30 นาทีเนื่องจากนั่งรถแท็กซี่แทนที่จะเดินมายังจุดหยุดพักจากภารกิจอุปสรรคตามที่คำใบ้ที่บอกไว้ ทีมที่เหลืออีกสองทีม นั่นก็คือ แกรี่กับมอลลารี่และเซฟกับจัสติน มาถึงจุดหยุดพักระหว่างเวลาที่ถูกทำโทษ ทำให้เคนท์กับวิกซินถูกคัดออกก่อนที่เวลาทำโทษ 30 นาทีจะหมดลง
เลก 11 และ 12 ออกอากาศติดกันเป็น 2 ชั่วโมงสุดท้าย
เลก 1 (สหรัฐอเมริกา → ออสเตรเลีย).
ในอุปสรรคแรกของการแข่งขัน สมาชิกคนหนึ่งของทีมจะต้องลงไปหาเข็มทิศขนาดใหญ่ที่ซ่อนอยู่ตามที่ต่างๆ ในพิพิธภัณฑ์สัตว์น้ำที่มีสัตว์อยู่มากมาย เช่น ฉลามและปลากระเบนของแมนลี่โอเชี่ยนเวิลด์ และใช้เข็มทิศนั้นถอดรหัสจากธงที่ติดอยู่ภายนอกของโอเชี่ยนเวิลด์ ซึ่งต้องนำรหัสไปบอกกับหัวหน้าสมาคมแล่นเรือใบแมนลี่ว่า "I am between the Devil and the deep blue sea" (ฉันอยู่ระหว่างมารร้ายและก้นทะเลลึก - หมายความว่า "หนีเสือปะจระเข้" ในภาษาไทย) ก่อนจะได้คำใบ้ต่อไปจากหัวหน้าสมาคม
เลก 2 (ออสเตรเลีย).
ทางแยกสำหรับเลกแรกนั้น ทีมจะต้องเลือกระหว่างภารกิจที่เน้นไปถึงศิลปะแบบท้องถิ่นของชนเผ่าอะบอริจิน คื่อโลกวิญญาณ (Spirit World) กับโลกธรรมชาติ (Natural World) โดยทีมที่เลือกโลกวิญญาณ จะต้องสร้างผลงานโมเสคที่แสดงถึงลักษณะภูมิประเทศท้องถิ่นซึ่งใช้ก้อนหินแบบต่างๆ โดยยึดตามแบบที่มีให้ เมื่อทีมเรียงก้อนหินสร้างเรียบร้อยแล้ว ทีมจะต้องเต้นแบบท้องถิ่นบนผลงานโมเสคเพื่อรับคำใบ้ต่อไปจากผู้อาวุโสในชนเผ่าอะบอริจิน ส่วนทีมที่เลือกโลกธรรมชาติ จะต้องสร้างภาพวาดท้องถิ่น โดยพ่นน้ำที่ผสมกับเม็ดดินเหนียวที่อยู่ในปาก เพื่อสร้างรูปที่กำหนดให้บนแผ่นหินดินดาน เมื่อทีมสร้างภาพเสร็จเรียบร้อยแล้ว ทีมจะได้รับคำใบ้ต่อไปจากผู้อาวุโสในชนเผ่าอะบอริจิน
เลก 3 (ออสเตรเลีย → ญี่ปุ่น).
สำหรับอุปสรรคของเลกนี้ สมาชิกหนึ่งคนจะต้องแต่งตัวเป็นนักรบซามูไร และปฏิบัติพิธีกรรมการฝึกประลองม้าแบบท้องถิ่น รวมถึงเทคนิคในการยิงเป้าจากคันศรขณะนั่งอยู่บนม้าไม้ ต่อหน้าผู้เชี่ยวชาญ โดยเริ่มจากการสังเกตการสาธิตให้ดู จากนั้นจึงเรียนรู้พิธีกรรม (Form) และแสดงต่อหน้าผู้เชี่ยวชาญ เมื่อพวกเขาแสดงได้อย่างถูกต้องแล้ว พวกเขาจะต้องลองแสดงท่าทางการยิงศรจากคันศร และขึ้นขี่บนม้าไม้ที่หมุนได้และยิงศรให้โดนแผ่นกระดานไม้ เพื่อรับคำใบ้ต่อไปจากผู้เชี่ยวชาญ ส่วนทางแยกของเลกนี้ ทีมจะต้องเลือกระหว่างคำอธิษฐานอันบริสุทธิ์ (Prayer of Purity) กับกบนำโชค (Luck of Frog) โดยทีมที่เลือกคำอธิษฐานอันบริสุทธิ์ จะต้องเข้าร่วมในประเพณีของศาสนาชินโต เพื่อกระทำเพื่อชำระจิตใจให้บริสุทธิ์ โดยเริ่มจากการแต่งกายในชุดท้องถิ่น และเรียนรู้คำอธิษฐานที่เกี่ยวข้องทั้งเสียงและร่างกาย จากนั้นพวกเขาจะต้องยืนอยู่บนยอดของน้ำตกอุณหภูมิ 45 องศาฟาเรนไฮต์ (7 องศาเซลเซียส) ข้างหลังภูเขาฟูจิเป็นเวลา 1 นาทีเพื่อรับคำใบ้ต่อไปจากครูฝึก ส่วนทีมที่เลือกกบนำโชค จะต้องถอดให้เหลือชุดคล้ายชุดชั้นใน และลงไปในบึงโคลน ขณะที่คนท้องถิ่นปาโคลนใส่ซึ่งกันและกัน ทีมจะต้องหาของเล่นกบสีเขียวที่อยู่ในโคลน เพื่อรับคำใบ้ต่อไปจากครูฝึก
เลก 4 (ญี่ปุ่น → สาธารณรัฐประชาชนจีน).
สำหรับอุปสรรคของเลกนี้ สมาชิกที่ทำอุปสรรคจะต้องค้นหาเครื่องรางของขลัง 12 สิ่งที่มีรูปสัตว์ตามสัญลักษณ์ปีนักษัตรจีนอันได้แก่ หนู (ชวด), วัว (ฉลู), เสือ (ขาล), กระต่าย (เถาะ), มังกร (มะโรง), งู (มะเส็ง), ม้า (มะเมีย), แพะ (มะแม), ลิง (วอก), ไก่ (ระกา), สุนัข (จอ) และหมู (กุน) จากเครื่องรางกว่า 10,000 อัน เมื่อสมาชิกสามารถหาเครื่องรางครบทั้ง 12 อัน สมาชิกจะต้องนำเครื่องรางทั้งหมดมาเรียงเป็นโมบายให้เป็นตำแหน่งที่ถูกต้อง จึงจะได้รับคำใบ้ต่อไปจากพระ ส่วนทางแยกของเลกนี้ ทีมจะต้องเลือกระหว่าง ค้อน (Hammer) กับ แตร (Horn) โดยทีมที่เลือกค้อน จะต้องเดินทางไปยังร้านขายลูกกวาด ซึ่งทีมจะต้องใช้ค้อนไม้ในการทำขนมลูกกวาดแบบท้องถิ่น เมื่อทีมทุบจนได้ขนมที่ถูกต้องและความคงเส้นคงวา พวกเขาจะต้องตัดเป็นชิ้นใส่กล่อง ก่อนที่คนขายลูกกวาดจะมอบคำใบ้ต่อไปแก่ทีม ส่วนทีมที่เลือกแตร จะต้องเดินทางไปยังจัตุรัส ที่ทีมจะต้องหยิบแตรยักษ์แบบท้องถิ่น และนำคณะนักเต้นชนเผ่านาคีเดืนทางข้ามเมือง ไปยังปราสาทเพื่อรับคำใบ้ต่อไปจากเจ้าหญิง
เลก 5 (สาธารณรัฐประชาชนจีน).
สำหรับทางแยกของเลกนี้ ทีมจะต้องเลือกระหว่างให้เกียรติอดีต (Honor the Past) กับโอบกอดอนาคต (Embrace the Future) โดยทีมที่เลือกให้เกียรติอดีต จะต้องเดินทางไปยังโรงหอภาพยนตร์จีน แล้วสวมชุดแบบธิเบตท้องถิ่น แล้วสวมการแสดงในโรง โดยไม่ได้รับอนุญาตให้จดบันทึกใดๆ ทั้งสิ้น จากนั้นทีมจะต้องออกไปจากบริเวณเวที เพื่อจัดเรียงตุ๊กตาทั้ง 15 ตัวที่อยู่ในกล่องและแต่งตัวตามนักแสดงบนเวที ให้เป็นไปตามลำดับการยืนเป็นครึ่งวงกลมให้ถูกต้อง แล้วทีมจะได้รับคำใบ้ต่อไป แต่ถ้าเรียงไม่ถูกต้อง ทีมจะต้องเริ่มเรียงใหม่ทั้งหมด ส่วนทีมที่เลือกโอบกอดอนาคต จะต้องเดินทางไปยังบริษัทหุ้นส่วนทรัพย์สินกำแพงเมืองจีน โดยทีมจะต้องสวมอุปกรณ์นิรภัย แล้วขนกล่องหนักทั้ง 3 กล่องที่ตั้งข้างรถบรรทุกขึ้นไปยังชั้นดาดฟ้า แล้วแกะกล่องเพื่อจัดเรียงระบบพลังน้ำแสงอาทิตย์โดยใช้ท่อ 18 ท่อก่อนที่ทีมจะได้รับคำใบ้ต่อไป ส่วนอุปสรรคของเลกนี้ สมาชิกที่ทำอุปสรรค จะต้องต่อชิ้นส่วนโมเดลที่กระจัดกระจายอยู่ทั่วบริเวณ ให้เป็นไดโลโฟซอรัสจำลองขนาดจริง (ยาวประมาณ 6.1 เมตร) ซึ่งมีบันไดสูงช่วยในการต่อ โดยนักบรรพชีวินวิทยาอาจจะบอกให้สมาชิกต่อชิ้นส่วนใหม่ เมื่อเขาเห็นว่าลักษณะทางโครงสร้างของโมเดลไดโนเสาร์ไม่ปลอดภัย เมื่อสมาชิกสามารถต่อประกอบชิ้นส่วนของโมเดลไดโลโฟซอรัสได้อย่างถูกต้องแล้ว ทีมจะได้รับคำใบ้ต่อไป
เลก 6 (สาธารณรัฐประชาชนจีน → อินเดีย).
สำหรับอุปสรรคของเลกนี้ สมาชิกที่ทำอุปสรรคจะต้องเข้าร่วมในพิธีการชิมชาของอินเดีย โดยเริ่มแรกนั้น พวกเขาจะต้องนำผลมะละกอ มะม่วงและจานรองชาที่ทีมได้รับก่อนที่จะออกมาจากเมืองคุนหมิง มาให้กับผู้เชี่ยวชาญชา จากนั้น สมาชิกจะต้องหาถ้วยชาที่มีน้ำชาที่ผสมมาจากมะละกอและมะม่วงเหมือนที่ทีมได้ชิมมาจากเมืองคุนหมิง ท่ามกลางถ้วยชากว่าร้อยๆใบ เมื่อสมาชิกหาชาที่ถูกต้องได้ ผู้เชี่ยวชาญจะมองที่บริเวณก้นถ้วย ถ้าหากตรงกับในหนังสือ เขาจะมอบคำใบ้ต่อไปแก่ทีม แต่ถ้าสมาชิกยกถ้วยมาไม่ถูกต้อง ขาจะบอกให้ไปหามาใหม่ (หลายๆทีมเลือกใช้วิธีการดมกลิ่นมะม่วงและมะละกอ) ส่วนทางแยกของเลกนี้ ทีมจะต้องเลือกระหว่างศิลปะฮินดู (Hindu Art) กับวรรณกรรมเบงกอล (Bengali Literature) โดยทีมที่เลือกศิลปะฮินดู จะต้องเดินทางไปยังร้านรูปปั้นราคาล พอลและลูกชาย (Rakhal Paul and Sons Statue Shop) เพื่อระบายสีและสวมเครื่องแต่งกายให้กับรูปปั้นเทพฮินดู นั่นก็คือพระพิฆเนศวร พร้อมกับสุนัข เมื่อทีมระบายสีและสวมชุดให้เสร็จเรียบร้อยแล้ว ทีมจะได้รับคำใบ้ต่อไป ส่วนทีมที่เลือกวรรณกรรมเบงกอล จะต้องเดินทางไปยังสำนักพิมพ์เดอะเดย์ และหยิบกองหนังสือเด็กสอนภาษาเบงกอล "Introduction to the Bengali Alphabet" จำนวน 8 กองไปยังรถโรงเรียน 3 ล้อและเดินทางข้ามเมืองไปยังโรงเรียนมัธยมศึกษาตอนปลายและมหาวิทยาลัยวิกตอเรีย และค้นหาห้องสำนักงานของอาจารย์ใหญ่ของโรงเรียนประถม ที่พวกเขาจะขนส่งหนังสือและได้รับคำใบ้ต่อไปจากคุณครู
เลก 7 (อินเดีย).
สำหรับอุปสรรคของเลกนี้ สมาชิกที่ทำอุปสรรค จะต้องค้นหาพราหมณ์ทั้ง 6 คนที่อ้างอิงได้จากรูปถ่ายทั้งหกรูปที่ได้รับมาพร้อมกับคำใบ้ ซึ่งอยู่ในบริเวณใกล้เคียงกับแผงตองงา โดยพราหมณ์แต่ละคนจะมีหนึ่งในหกส่วนของประโยค (เป็นความหมายของชีวิต ตามที่คำใบ้ในภารกิจอุปสรรคได้บอกเอาไว้) ได้แก่ Once, you're over, the, hill you, pick และ up speed ที่ถูกเขียนในเศษผ้า เมื่อสมาชิกหาได้รับครบทั้งหกส่วนแล้ว เขาหรือเธอจะต้องเดินทางหาพราหมณ์คนที่เจ็ด เพื่อเรียบเรียงข้อความที่กล่าวว่า "Once you're over the hill you pick up speed" เพื่อรับคำใบ้ต่อไปจากพราหมณ์ ส่วนทางแยกของเลกนี้ ทีมจะต้องเลือกระหว่างเติมไฟ (Feed the Fire) กับให้อาหารควาย (Feed the Buffalo) โดยทีมที่เลือกเติมไฟ จะต้องเดินทางไปยังทางลงแม่น้ำศักกา บริเวณที่ใช้ทำงาน ซึ่งเป็นสถานที่ที่ทีมจะต้องทำก้อนพลังงานชีวภาพที่ทำจากมูลของควายจำนวน 50 ก้อนแล้วแปะกับกำแพงเพื่อให้แห้ง ถ้าชาวบ้านรู้สึกพึงพอใจ ทีมจะต้องใช้ก้อนพลังงานชีวภาพแบบแห้งเพื่อจุดไฟใช้ต้มนมสำหรับเด็กๆในละแวกเพื่อรับคำใบ้ต่อไปจากเธอ แต่ถ้าชาวบ้านไม่รู้สึกพึงพอใจ โดยดูจากขนาดและสภาพ เธอจะเขี่ยออกและบอกให้แก้ไขใหม่ให้ถูกต้อง ส่วนทีมที่เลือกให้อาหารควาย จะต้องเดินทางโดยใช้แท็กซี่ทางน้ำไปยังเกาะที่อยู่ภายในแม่น้ำคงคาเพื่อหยิบหญ้าฟาง 2 ฟ่อน ซึ่งทีมจะต้องนำฟ่อนหญ้าฟางไปส่งให้กับ Baje Yadav ที่มีที่อยู่ให้พร้อมมัดมากับหญ้าฟางภายในเมืองพาราณสี ซึ่งเมื่อทีมจะต้องแลกหญ้าฟางฟ่อนกับคำใบ้ต่อไป
เลก 8 (อินเดีย → ออสเตรีย).
สำหรับทางแยกในเลกนี้ ทีมจะต้องเลือกระหว่างการเดินที่ยากลำบาก (Long Hard Walk) กับอาหารที่ง่ายว่องไว (Quick Easy Meal) โดยทีมที่เลือกการเดินที่ยากลำบาก จะต้องเดินทางไปยังพิพิธภัณฑ์ซิกมุนด์ ฟรอยด์ (บ้านเก่าของซิกมุนด์ ฟรอยด์) โดยที่ทีมไม่ได้รับอนุญาตให้เดินทางโดยการขับรถยนต์ไป เพื่อนำโซฟาที่ใช้ในการวิเคราะห์จิต เหมือนกับที่เขาเคยใช้ในสมัยนั้นไปส่งยังสำนักงานเก่าของเขา นั่นก็คือห้อง Marietta-Blau-Saal ที่มหาวิทยาลัยเวียนนาซึ่งอยู่ห่างออกไป 1 ไมล์ (1.6 กิโลเมตร) เมื่อทีมขนส่งเสร็จเรียบร้อยแล้ว ทีมจะได้รับคำใบ้ต่อไปจากเจ้าหน้าที่ภายในห้อง ส่วนทีมที่เลือกอาหารที่ง่ายว่องไว จะต้องเดินทางไปยังชิงช้าสวรรค์ที่ใหญ่ที่สุดภายในกรุงเวียนนา เพื่อที่จะนำอาหารประจำประเทศออสเตรีย ได้แก่ชนิกเกทล (ไก่ชุบแป้งทอด) 2 จานพร้อมกับเค้กซาเชอร์ จากนั้นพวกเขาจะต้องถืออาหารเพื่อขึ้นไปยังกระเช้าที่ใช้รับอาหาร ซึ่งพวกเขาจะต้องรับประทานทั้งหมดให้เรียบร้อย โดยมีนักดนตรีบรรเลงเพลงคลาสลิกคลอ ภายในการหมุนของชิงช้าสวรรค์ 1 รอบหรือ 12 นาทีก่อนที่จะได้รับคำใบ้ต่อไป แต่ถ้าหากทีมทำไม่สำเร็จ ทีมจะต้องเริ่มรับประทานใหม่ทั้งหมด ส่วนอุปสรรคของเลกนี้นั้น สมาชิกที่เลือกทำอุปสรรค จะต้องเลือกนักทำความสะอาดเตาผิง แล้วสวมชุดนักทำความสะอาดแบบท้องถิ่น จากนั้นจะต้องขึ้นไปยังบนหลังคาของอาคารเพื่อใช้เชือกที่ผูกลูกตุ้มที่ใช้ทำความสะอาด เพื่อทำความสะอาดหนึ่งในสามเตาผิงจำนวน 3 ครั้ง เมื่อเสร็จเรียบร้อยแล้ว สมาชิกจะต้องลงมายังห้องโถง เพื่อเปิดประตูที่ใช้ทำความสะอาดที่จะมีฝุ่นพร้อมคำใบ้ต่อไปของทีมรออยู่